section_heading: Pozadina
paragraph_text: Kako bi se zainteresiralo javnost za nadolazeći album, na Bowiejevoj je službenoj web-stranici BowieNet bilo održano natjecanje "Cyber Song"; cilj natjecanja bio je napisati tekst za ranu instrumentalnu inačicu pjesme "What's Really Happening?". Pobjednički tekst pojavio bi se i službeno na Hoursu. Pobjednik natjecanja, Alex Grant, osvojio je i put u studio Looking Glass Studios Philipa Glassa, gdje je 24. svibnja 1999. gledao Bowieja kako snima vokale za tu pjesmu. Cijeli se proces uživo emitirao na internetu. Ondje je Grant sa svojim prijateljem pridonio pjesmi pjevajući prateće vokale.